cyanic-selkie/wikianc huggingface dataset:
Sanja Vujović
Hun ble sammen med landslagsvenninne Andrea Lekić tatt ut på All Star-laget under Håndball-EM 2012 for kvinner, der Serbia endte på en 4.-plass.
Mesa (datagrafikk)
Mesa ble lansert i august 1993; siste versjon er 20.2.0 som ble lansert 28. september 2020.
Jiu Wudaishi
Jiu Wudaishi (kinesisk: 旧五代史, ofte bare 五代史, Wudaishi, «Krøniken om de fem dynastier») er et av de 24 historieverker, en samling offisielle kinesiske historiekrøniker.
Wudaishi handler om den kaotiske perioden mellom Tangdynastiets fall i 907 og Songdynastiets grunnleggelse i 960. I de femti årene derimellom avløste De fem dynastier og ti riker hverandre, mens Tang- og Songtilhengere kjempet om kontrollen over det kinesiske rike. Wudaishi egner en del til hvert dynasti. Verket ble sammenstilt under ledelse av Xue Juzheng, på oppdrag av Songregjeringen, og er derfor egnet til å begrunne det keiserhusets rett til tronen. Xue Juzheng hadde selv opplevd alle de fem dynastiene og dessuten arbeidet i administrasjonen for tre av dem.
Etter at en ny krønike over samme tidsperiode (Xin Wudaishi, «Ny krønike om de fem dynastier») ble kompilert i 1053 av Ouyang Xiu gikk imidlertid Wudaishi i glemmeboken, og i løpet av 1100-tallet forsvant de siste eksemplarene helt. På 1700-tallet kunne forskere i Qing-dynastiets Kina gjenskape deler av verket ved å sammenstille sitater funnet i andre verk, ikke minst i Yongle Dadian.
Caprella alaskana
Caprella alaskana er en art i slekten Caprella innenfor spøkelseskreps-familien (orden Caprelloidea eller «spøkelsestanglopper») - en type amfipoder. Larvene er planktoniske. De er relativt små, med to store og to små antenner. De lever bare i havet (saltvann), og er utbredt i farvannene ved Alaska, Britisk Columbia, Washington, Oregon og California.
Taksonomisk plassering
Slektens systematikk er i nyere tid beskrevet og oppdatert i 2003. Artens moderne tilhørighet i Caprella-krepsenes systematikk gis nedenfor i lys av 2013-revisjonen med basis i WoRMS-databasen.
Skyting under Sentralamerikanske og karibiske leker 1954
Skyting under Sentralamerikanske og karibiske leker 1954. Skyting var en av flere sporter i de åttende sentralamerikanske og karibiske leker som ble arrangert i Mexico by i Mexico i perioden 5. til 20. mars 1954. Det var åttende gangen som skyting var med i de sentralamerikanske og karibiske leker. Det var seks øvelser, kun for menn.
VM i bryting 2002
VM i bryting 2002 (verdensmesterskapet i bryting) ble arrangert i Teheran, Moskva og Khalkis i 2002.
Ana Dulce Félix
Ana Dulce Ferreira Félix (født 23. oktober 1982) er en portugisisk friidrettsutøver som konkurrerer i maraton. Hun representerte landet sitt under Sommer-OL 2012 i London, der hun ble nummer 21 i maratonløpet. Hun løper også baneløp, og tok gullet på 10 000 meter under EM i friidrett 2012.
Dal skole (Frogn)
Dal skole er en barneskole i Frogn kommune, beliggende innerst på Nesoddlandet. Skolen ligger landlig til, uten direkte tilknytning til noe tettsted. Dal har skole for elever fra 1. – 7. trinn, samt en to-avdelings barnehage for barn fra ett til seks år.
Europeisk sumpskilpadde
Europeisk sumpskilpadde eller kjerrskilpadde (Emys orbicularis) er en skilpadde som lever i sørlige og sentrale Europa, Vest-Asia og Nord-Afrika. Arten lever i stillestående og langsomflytende vann og ligger i dvale på bunnen i opptil 7 måneder i året. Sumpskilpadda er en mellomstor skilpadde og størrelsen varierer en hel del i utbredelsesområdet, fra 12 til 38 cm for voksne dyr. Skallet en brunt med et vagt grønnsskjær med små, gule prikker.
I varmeperioden etter siste istid hadde europeisk sumpskilpadde en mye videre utbredelse, og fantes så langt nord som til Sør-Sverige.
Parasitter
Europeisk sumpskilpadde er vert for en rekke parasitter, inkludert Haemogregarina stepanovi, monogene ikter (slekten Polystomoides), trematoder (slekten Spirhapalum) og mange rundormarter.
Økologisk risiko
Det er ingen bestand i Norge, men de enkelte uavhengige eksemplarer som har dukket opp i ulike deler av landet, har vært rømte eller utsatte dyr. Arten kan kanskje klare å overleve i årevis på gunstige steder langs kystripa rundt Oslofjorden, på Sørlandet og Sørvestlandet. Sumpskilpadda predaterer på amfibier, fisk og virvelløse dyr, noe som kan være et potensielt problem for bl.a. sjeldne arter. Europeisk sumpskilpadde Emys orbicularis er vurdert til lav risiko.
EM i luftvåpen 2009
EM luftvåpen 2009 (europamesterskapet i skyting) ble arrangert i Praha i Tsjekkia i 2009.
DeWitt (Iowa)
DeWitt er en by i Clinton County i delstaten Iowa i USA. Ifølge folketellingen i 2010 hadde byen et befolkningstall på 5322 innbyggere. Dette var en 5,4% økning siden folketellingen i 2000, noe som gjør DeWitt til den raskest voksende byen i Clinton County. I 2014 ble det estimert at befolkningstallet hadde sunket med 1,3% til 5253 innbyggere.
Når byen ble grunnlagt fikk den navnet Vandenburg. Navnet ble senere endret til det nåværende navnet til ære for den sjette guvernøren i delstaten New York DeWitt Clinton.
DeWitt er lokalisert på koordinatene 41.822778 breddegrader og -90.542778 lengdegrader.
Giacomo Nizzolo
Giacomo Nizzolo (født 30. januar 1989 i Milano) er en italiensk landeveissyklist som sykler for UCI WorldTourlaget Israel Start-Up Nation. Han har flere profesjonelle seiere.
Gerard Bonniers essaypris
Gerard Bonniers essaypris er en litterær pris på SEK 75,000 (2008).
Bryting under Sommer-OL 2020 – Afrikansk & oseanisk kvalifisering
Bryting under Sommer-OL 2020 – Interkontinental kvalifisering menn fant sted i april 2021 i Hammamet i Tunisia.
Kile naturreservat
Kile naturreservat kan vise til:
Caprella alaskensis
Caprella alaskensis er en art i slekten Caprella innenfor spøkelseskreps-familien (orden Caprelloidea eller «spøkelsestanglopper») - en type amfipoder. Larvene er planktoniske. De er relativt små, med to store og to små antenner. De lever bare i havet (saltvann), og er utbredt i farvannene ved Alaska.
Taksonomisk plassering
Slektens systematikk er i nyere tid beskrevet og oppdatert i 2003. Artens moderne tilhørighet i Caprella-krepsenes systematikk gis nedenfor i lys av 2013-revisjonen med basis i WoRMS-databasen.
Monica Lanz
Monica Lanz (født 8. april 1991) er en nederlandsk roer.
Hun representerte Nederland under Sommer-OL 2016 i Rio de Janeiro, der hun ble nummer 6 i åtter.
Teplice nad Metují
Teplice nad Metují (tysk: Wekelsdorf, også Weckelsdorf) er en by ved Metuje i Hradec Králové i Tsjekkia. Byen ligger mellom Krkonoše og Broumovské stěny langs den østlige rand av Adršpašsko-teplické skály.
Historie
Byen er blant annet kjent for at det to måneder etter avslutningen av andre verdenskrig ble drept 22 tyskere og en tsjekkisk kvinne, i forbindelse med fordrivelsen av tyskere fra Tsjekkoslovakia. De 23 personene ble skutt av en tsjekkoslovakisk militær avdeling som hadde ansvaret for byen. Hendelsen ble aldri etterforsket og ingen av de ansvarlige ble straffet. Det ble i 2002 reist et tsjekkisk-tysk forsoningskors i området der drapene fant sted.
VM i padling 2018
VM i padling 2018 ble arrangert i Montemor-o-Velho i Portugal fra 22. til 26. august 2018.
Menn
Ikke-olympiske klasser
Kvinner
Ikke-olympiske klasser
Sophie Souwer
Sophie Souwer (født 22. juni 1987) er en nederlandsk roer.
Hun representerte Nederland under Sommer-OL 2016 i Rio de Janeiro, der hun ble nummer 6 i åtter.
Under Sommer-OL 2020 i Tokyo som ble arrangert i 2021, ble hun nummer 7 i singlesculler.
EM i luftvåpen 2010
EM luftvåpen 2010 (europamesterskapet i skyting) ble arrangert i Meråker i Norge i 2010.
Almatys metro
Byggingen av metroen startet i 1988 da Kasakhstan fremdeles var del av Sovjetunionen. Etter Sovjetunionens fall forsvant bevilgningene fra Moskva og den nye kasakhstanske regjeringen hadde ikke midler til å fullføre byggingen. I 2003 startet byggingen på nytt.
Klaft
Utforming og historikk
{| Klaften bestod av et trekantet tøystykke som var laget av lin. Det ble lagt stramt over pannen, festet ved tinningene og knyttet i nakken som et skaut eller en hette. Hodetørkleet hang da i folder over hodet, ned over nakken og sidene slik at bare ansiktet, eventuelt også ørene, var blottlagt. Enkle tørkler var skåret rett over nederst, mens seremonielle varianter kunne knyttes sammen i en spiss «løvehale» bak, øverst på ryggen. Tørklene fikk da to fliker eller endestykker som falt ned mot brystet på hver side av halsen. Formen på klaftene minnet om de lange, fyldige, klokkeformede parykkene som ble båret over glattbarberte hoder og var vanlige for begge kjønn i det gamle Egypt.
Klaft ble særlig brukt av menn, gjerne av høyere sosiale lag, ettersom slaver og bønder ofte var sparsomt kledt eller helt nakne. Det later også til at soldater under det 19. egyptiske dynasti, til forskjell fra dem under det 18., brukte hodetørklær med striper.
VM i wushu 1995
VM i wushu 1995, det tredje verdensmesterskapet i wushu, ble arrangert i Baltimore i USA i 1995. Dette var det første større internasjonale mesterskap i wushu som ble arrangert utenfor Asia.
Klaft
Kongelig hodeplagg
Også det gamle Egypts andre kvinnelige hersker, Sobeknefru (ca.1787-1783 f.Kr.), ble portrettert med kongelig nemes og shendyt (schenti), lendeklede eller kilt, over en kvinnedrakt. Det samme gjentok seg tre hundre år seinere da en av Egypts mest kjente faraoer, Hatshepsut, som styrte ca. 1473-1458 f.Kr., på nytt tok i bruk tradisjonelle mannlige regalier, deriblant hodetørkle med uraeus, løsskjegg og lendeklede. Hun fornektet neppe sitt eget kjønn, men ville trolig vise autoriet overfor fremmede herskere, respektere tradisjonene og bli godtatt av landets befolkning.
Flere faraoer er framstilt med nemes og dobbelkrone, et symbol på det forente øvre og nedre Egypt. På gamle egyptiske bilder og statuer er også sfinkser med menneskehode, for eksempel Sfinksen i Giza, ofte iført klaft. Også da er de utstyrt med den guddommelige uraeusslangen.
Senatet (Illinois)
Senatet er førstekammeret i Generalforsamling i Illinois i USA. Det ble opprettet med den første delstatsgrunnloven i 1818 og består av 137 senator fra enmannsdistrikter.
Senatet møter i delstatskapitolen i Springfield. Den første offisielle arbeidsdagen i en sesjon er den andre onsdagen i januar hvert år. Hovedoppgavene består i å vedta lover, godkjenne delstatsbudsjettet, samtykke til guvernørens embetsutnevnelser, foreslå endringer i delstatsgrunnloven og ratifisere føderale grunnlovsendringer. Senatet har også myndighet til å tilsidesette guvernørens veto med tre-femdels flertall. I tillegg blir riksrettssaker ført Senatet.
Stemmegivning i Senatet foregår ved at medlemmene trykker en av tre knapper. Til forskjell fra de fleste delstater, tillater Senatet i Illinois at medlemmene stemmer enten «ja», «nei» eller «til stede». Det behøves 30 positive stemmer for å vedta lover. Antall negative stemmer har ingen betydning. Å stemme «til stede» har derfor samme virkning som «nei».
Klingråkhøa
Klingråkhøa (også kalt Klingråkkammen) er et fjell med to topper vest for Ottdalen i Sunndal kommune i Møre og Romsdal. Den høyeste toppen er 1 697 meter over havet. Fjellet ligger i Trollheimen landskapsvernområde.
Skyting under Sentralamerikanske og karibiske leker 1962
Skyting under Sentralamerikanske og karibiske leker 1962. Skyting var en av flere sporter i de niende sentralamerikanske og karibiske leker som ble arrangert i Kingston på Jamaica i perioden 15. til 28. august 1962. Det var niende gangen som skyting var med i lenkene. Det var åtte øvelser, kun for menn.
Medaljen for Det europeiske fellesskaps observatørmisjon
Medaljen for Det europeiske fellesskaps observatørmisjon er en medalje etablert i 1995 av Det europeiske fellesskap for deltagelse i Det europeiske fellesskaps observatørmisjon (European Community Monitor Mission, ECMM), et observatørkorps som ble etablert for å overvåke situasjonen i Jugoslavia i forbindelse med forbundsstatens oppløsning. Observatørstyrken ble opprinnelig satt inn i Slovenia i 1991 for å påse overholdelse av Brioni-avtalen etter Slovenia-krigen, men ble utvidet til Kroatia og Bosnia-Hercegovina. I 2000 ble observatørvirksomheten omdøpt til Den europeiske unions observatørmisjon (engelsk: European Union Monitoring Mission, EUMM) under den felles utenriks- og sikkerhetspolitikk. En egen medalje, Medaljen for Den europeiske unions observatørmisjon, er innstiftet for EUMM.
Skyting under Sentralamerikanske og karibiske leker 1959
Skyting under Sentralamerikanske og karibiske leker 1959. Skyting var en av flere sporter i de åttende sentralamerikanske og karibiske leker som ble arrangert i Caracas i Venezuela i perioden 6. til 15. januar 1959. Det var åttende gangen som skyting var med i de sentralamerikanske og karibiske leker. Det var sju øvelser, kun for menn. Venezuela ble beste nasjon med seks gullmedaljer foran Colombia med en.
Ryoko Kizaki
Ryoko Kizaki (født 21. juni 1985) er en japansk friidrettsutøver som konkurrerer i maraton. Hun representerte landet sitt under Sommer-OL 2012 i London, der hun ble nummer 16 i maratonløpet.
Medaljen for Det europeiske fellesskaps observatørmisjon
Utforming
Medaljen for Det europeiske fellesskaps observatørmisjon er sølvfarget og har en diameter på 36 mm. Den har i midten et kartomriss av det tidligere Jugoslavia med innskriften «EC MONITOR MISSION» eller «EC TASK FORCE», det hele omgitt av en ring. Utenfor dette finnes en krans av tolv femtaggede stjerner, Europasymbolet. Reversen har en due i flukt og med en olivenkvist i nebbet.
Tildelingskriterier
Det oppgis et varierende antall tjenestedager for å kvalifisere til Medaljen for Det europeiske fellesskaps observatørmisjon. Noen kilder oppgir at medaljen ble tildelt for 21 dagers sammenhengende tjeneste eller for 30 dagers oppsamlet tjeneste. En annen kilde oppgir at tjenestekravet var 90 dager for å kvalifisere til medaljen. I tilfelle en deltager i observatørmisjonen ble drept i tjeneste, kunne medaljen tildeles uten hensyn til tjenestens varighet.
Lisa Jane Weightman
Lisa Jane Weightman (født 16. januar 1979) er en australsk friidrettsutøver som konkurrerer i maraton. Hun representerte landet sitt under Sommer-OL 2012 i London, der hun ble nummer 17 i maratonløpet.
Hun representerte landet sitt under Sommer-OL 2020 i Tokyo, der hun ble nummer 26 i maratonløpet.
Teenage Mutant Ninja Turtles: Mutant Mayhem
Teenage Mutant Ninja Turtles: Mutant Mayhem er en amerikansk animert film fra 2023 regissert av Jeff Rowe.
Handling
Cynthia Utrom er leder for Techno Cosmic Research Institute (TCRI) og sender en skvadron for å jakte på den korrupte vitenskapsmannen Baxter Stockman. Han har opprettet et mutant for å grunnlegge sin egen mutante dyrefamilie, og begynte med en stor husflue. Men Stockman ble avbrutt av Utroms slagstyrke, og blir snart drept i den resulterende eksplosjonen. Men det mutante genet hans faller ned i kloakken, under New York City. Femten år senere har de fire skilpadde-brødrene Michelangelo, Leonardo, Raphael og Donatello blitt oppdratt av adoptiv-faren deres, Splinter, en rotte - etter at de fem ble forvandlet til humanoide mutanter, på grunn av Stockmans mutagen. Etter å ha bli jaget bort av mennesker har ført til at Splinter nærer mistillit til menneskeheten. Han har trent sønnene sine i ninjutsu-kunsten, og instruerte dem om å bare forlate kloakken for å stjele forsyninger.
Men nå er skilpaddene tenåringer, og lengter etter å leve som vanlige menneskelige ungdommer - til Splinters store forferdelse. Når de skal få tak i forsyninger beseirer skilpaddene en gjeng kriminelle, og de oppdager en stjålet moped som tilhører en tenåring ved navn April O'Neil. De avslører seg selv og deres opprinnelse for April. Det viser seg at April er en aspirerende journalist. April forsøker å skrive om en rekke tyverier av TCRI-teknologi, som blir gjennomført av en kriminell kjent som "Superfly". Skilpaddene planlegger å stoppe Superfly og, gjennom Aprils artikler, blir de kjent som offentlig som helter. De møter snart Superfly igjen under Brooklyn Bridge. De oppdager snart at han ikke bare er en mutant selv, men leder også en gjeng mutanter.
Ekstatiske over å møte andre mutanter, knytter skilpaddene seg til Superfly og de andre mutantene. Superfly forklarer at de ble skapt av Baxter Stockman. De forsøker nå å unngå TCRI, og holder nå til på et forlatt skip ved Staten Island. I likhet med skilpaddene ble de angrepet og misforstått av resten av samfunnet, og en forbitret Superfly har stjålet TCRI-teknologi for å mutere alt dyreliv på planeten frem til de kommer til å være den nye dominerende arten, og slavebinde menneskeheten. Skilpaddene forsøker å gripe inn, men Superfly og gjengen slipper unna med utstyret de trenger for å gjennomføre planene deres. Skilpaddene forsøker deretter å finne igjen Superfly, og ødelegge maskinen hans før det er for sent.
Kimberley Smith
Kimberley Smith (født 19. november 1981) er en newzealandsk friidrettsutøver som konkurrerer i maraton. Hun representerte landet sitt under Sommer-OL 2012 i London, der hun ble nummer 15 i maratonløpet.
Ae-Ri Noort
Hun representerte Nederland under Sommer-OL 2016 i Rio de Janeiro, der hun ble nummer 6 i åtter.
Finlands nasjonalbibliotek
Nationalbiblioteket (fi. Kansalliskirjasto, fram til 2006 Helsingfors universitetsbibliotek) er Finlands nasjonalbibliotek. Biblioteket ligger i Helsingfors, men har 1600-tallsrøtter i Kungliga Akademins bibliotek i Åbo.
Kvalifisering til VM i fotball 2014 (UEFA)
Det var 13 plasser å kjempe om for UEFAs medlemsland i kvalifiseringen til VM i fotball 2014 i Brasil.
Seeding
FIFAs verdensranking for juli 2011 ble brukt for seedingen da gruppene skulle trekkes samme måned, selv om kvalifisering til EM i fotball 2012 ikke var ferdigspilt ennå. For Norges del var dette svært gunstig, da man på dette tidspunktet var på sitt høyeste på rankingen på flere år, og Norge kom i seedingsgruppe 1 (selv om man ikke senere kvalifiserte seg til EM), foran lag som Frankrike, Russland, Sverige og Danmark (som deltok i mesterskapet). UEFA avtalte med FIFA at Georgia og Russland ikke kunne komme i samme gruppe, grunnet den politiske konflikten mellom disse landene.
Seedingen ble som følger, FIFA rankingen på det respektive land i parentes.
Gruppe A
Gruppevinner Belgia kvalifisert til VM i fotball 2014 i Brasil, gruppetoer Kroatia til playoff.
Gruppe B
Gruppevinner Italia kvalifisert til VM i fotball 2014 i Brasil, gruppetoer Danmark utslått, da de ble svakeste toer av de ni toerne i gruppespillet og ikke fikk delta i playoff om de siste fire VM-plassene.
Gruppe C
Gruppevinner Tyskland kvalifisert til VM i fotball 2014 i Brasil, gruppetoer Sverige til playoff.
Gruppe D
Gruppevinner Nederland kvalifisert til VM i fotball 2014 i Brasil, gruppetoer Romania til playoff.
Gruppe E
Gruppevinner Sveits kvalifisert til VM i fotball 2014 i Brasil, gruppetoer Island til playoff.
Gruppe F
Gruppevinner Russland kvalifisert til VM i fotball 2014 i Brasil, gruppetoer Portugal til playoff.
Gruppe G
Gruppevinner Bosnia-Hercegovina kvalifisert til VM i fotball 2014 i Brasil, gruppetoer Hellas til playoff.
Gruppe H
Gruppevinner England kvalifisert til VM i fotball 2014 i Brasil, gruppetoer Ukrainas til playoff.
Gruppe I
Gruppevinner Spania kvalifisert til VM i fotball 2014 i Brasil, gruppetoer til playoff.
Play-off
De 8 beste gruppetoerne deltar i play-off'en. Lagene vil her spille mot et lag hver, i en hjemme og en bortekamp. Vinnerne er klare for VM
EM i luftvåpen 2011
EM luftvåpen 2011 (europamesterskapet i skyting) ble arrangert i Brescia i Italia i 2011.
Kvalifisering til VM i fotball 2014 (UEFA)
Seeding og trekning
Trekningen ble foretatt 21. oktober i Zürich av FIFA. FIFA-rankingen for oktober (vist under i parentes) ble brukt for å dele inn i seedede og useedede lag.
Kampene
Kampene skal spilles den 15. og 19. november 2013.
Olivia van Rooijen
Olivia van Rooijen (født 29. oktober 1988) er en nederlandsk roer.
Slaget ved Palo Alto
Slaget ved Palo Alto var det første store slaget under den meksikansk-amerikanske krigen. Slaget ble utkjempet den 8. mai 1846 på omstridt land, 8 km fra dagens Brownsville i Texas. En underlegen amerikansk styrke på 2 300 mann, ledet av Zachary Taylor, slo en meksikansk styrke på 3 700 mann, ledet av Mariano Arista. 6 amerikanere ble drept eller savnet, og 48 ble såret, mens 128 meksikanere ble drept eller savnet, og 129 ble såret.
Olivia van Rooijen
Hun representerte Nederland under Sommer-OL 2016 i Rio de Janeiro, der hun ble nummer 6 i åtter.
Slaget ved Monterrey
Slaget ved Monterrey var et slag under den meksikansk-amerikanske krigen. Monterrey i Mexico ble ansett som uinntagelig, men en undertallig amerikansk styrke på 6 220 mann, ledet av Zachary Taylor, påførte det meksikanske forsvaret på 7 303 mann, ledet av Pedro de Ampudia, så store tap at meksikanerne ble tvunget til retrett etter tre dagers beleiring fra 21. til 24. september 1846. Taylor godtok en våpenhvile fremfor å presse meksikanerne til kapitulasjon.
Olivia van Rooijen
Under Sommer-OL 2020 i Tokyo som ble arrangert i 2021, ble hun nummer 6 i dobbeltfirer.
Irina Mikitenko
Irina Mikitenko (født 23. august 1972) er en kasakhstanskfødt tysk friidrettsutøver som konkurrerer i maraton. Hun representerte landet sitt under Sommer-OL 2012 i London, der hun ble nummer 14 i maratonløpet.
Liste over bydeler i Mariehamn
Byen Mariehamn, hovedstaden på Åland, er inndelt i bydeler:
I tillegg kommer ei øy og en del av ei øy lengst sør i kommunen:
Vladimir Korenev
Vladimir Borisovitsj Korenev (russisk: Влади́мир Бори́сович Ко́ренев; født 30. juni 1940 i Sevastopol i RSFSR i Sovjetunionen, død 2. januar 2021 i Moskva) var en sovjetrussisk skuespiller og lærer.
Biografi
Han ble født i Sevastopol, der hans far var postert i den sovjetiske flåte. Faren var konteradmiral Boris Leonidovitsj Korenev. De bodde i Izmail til familien flyttet til Tallinn, der han ble interessert i litteratur og teater. Klasseveninnen Larisa Luzjina tok med Vladimir til en dramaklubb ledet av Ivan Danilovitsj Rossomahin. Kretsen engasjerte også Vitali Konjajev, Igor Yasulovitsj og Lillian Malkina. Vladimir Korenevs karriere begynte i 1962. Han ble kåret til Folkets kunstner i Den russiske føderasjon i 1998. Korenev var kjent for sine roller i Amfibiemannen, Don Quixotes barn og Kriminelt talent.
Korenev døde av covid-19 den 2. januar 2020 i Moskva, i en alder av 80 år.
Margarethe Danzi
Maria Margarethe Danzi-Marchand (1768–1800) var en tysk sopran og komponist.
Liv og karrière
Margarethes far, Theobald Hilarius Marchand, var den første leder av Nationaltheater Mannheim. Moren, Magdalena Brochard, var teaterskuespiller, ballettdanser og engasjert som subrette i mannens teatergruppe.
Margarethe Danzi fikk undervisning i München av sin framtidige svigerinne, Franziska Lebrun, fra 1778 til 1782, og fra 1782 til 1784 av Leopold Mozart i Salzburg. Hun gjorde seg tidlig bemerket som sanger og klavervirtuos, først i biroller, senere med debut som hoffsanger ved Münchner Hoftheater (Cuvilliés-Theater) 26. april 1786. Året etter, bare tolv år gammel, debuterte hun ved Mannheimer Hoftheater i tittelrollen «Der Edelknabe» av Johann Jakob Engel.
I 1790 giftet hun seg med komponisten og kapellmesteren Franz Danzi, og foretok sammen med ham større turneer som primadonna ved teatertrupp. Fra 1796 ble hun en feiret primadonna ved Münchner Hoftheater.
Hun døde bare 32 år gammel som følge av en lungesykdom.
Som kontrast til den strålende karrièren som operasanger, vakte Danzis komposisjoner liten interesse i hennes egen levetid, hun fikk knapt noen forlegger til å utgi sine verk og det meste er gitt ut i ettertid. Denne skjebnen delte hun med svigerinnen Franziska Lebrun.
EM i luftvåpen 2012
EM luftvåpen 2012 (europamesterskapet i skyting) ble arrangert i Vierumäki i Finland i 2012.
Caprella algaceus
Dette krepsdyret er om lag 10 mm langt.
Taksonomisk plassering
Slektens systematikk er i nyere tid beskrevet og oppdatert i 2003. Artens moderne tilhørighet i Caprella-krepsenes systematikk gis nedenfor i lys av 2013-revisjonen med basis i WoRMS-databasen.
VM i bryting 2003
VM i bryting 2003 (verdensmesterskapet i bryting) ble arrangert i New York og Créteil i 2003.
Battlefield Hardline
Battlefield Hardline er et førstepersonsskytespill utviklet av Visceral Games sammen med DICE og utgitt av Electronic Arts. Det ble utgitt i mars 2015 for Microsoft Windows, PlayStation 3, PlayStation 4, Xbox 360 og Xbox One. I motsetning til tidligere spill i Battlefield-serien, så fokuserer Hardline på kriminalitet, ran og politi istedenfor militær krigføring.
Marisa Barros
Marisa Barros (født 25. februar 1980) er en portugisisk friidrettsutøver som konkurrerer i maraton. Hun representerte landet sitt under Sommer-OL 2012 i London, der hun ble nummer 13 i maratonløpet.
Battlefield Hardline
Spillet fikk blandede anmeldelser da det ble utgitt; flere kritikere roste spillet for dets flerspiller men kritiserte spillets handling og narrativ.
Spillet
Spillets fokus er krigen mot kriminalitet, og velger å gå fra det militære fokuset som de andre spillene i serien hadde. På grunn av dette er de to partene i spillet politiet og kriminelle grupper. Spillere har tilgang til flere våpen og kjøretøy av militær grad, i tillegg til politi utstyr som tasere og håndjern.
Hardline har også «Levolution»-mekanikken fra Battlefield 4. For eksempel, på banen «Downtown» kan spillere på en kran til å krasje inn i en bygning, som vil rive ned deler av bygningen ned på gatene i Los Angeles. I motsetning til Battlefield 4, har Hardline flere hendelser som involverer Levolution per bane, mens Battlefield 4 ville som oftest bare ha en hendelser per bane, mens noen ikke hadde det en gang.
Flere nye spillmoduser ble introdusert i Hardline, blant annet «Heist», «Rescue», «Hotwire», «Blood Money» og «Crosshair».
Visceral Games designet spillet slik at enspillerkampanjen ikke var lineær, i håpet om å lage en bedre opplevelse enn de tidligere spillene i serien. Enspillerkampanjen deler opp innholdet sitt i episoder hvor spillerens valg kan drastisk forandre utfallet fra situasjonene spilleren blir satt i, og spillet senere.
Utvikling
Battlefield Hardline ble annonsert for første gang med på EAs blogg av Steve Papoutsis. Spillet skulle egentlig bli annonsert ved Electronic Entertainment Expo i 2014, men denne informasjonen ble utgitt tidligere enn den skulle. Traileren som ble utgitt refererer til spillet som «Omaha».
14. juni 2014 ble betaversjonen av spillet offentliggjort, kort tid etter en offentlig annonsering ved Electronic Entertainment Expo i 2014. Betaen sluttet 26. juni 2014.
Utgivelse
22. juli 2014 annonserte EA at de ville utsette utgivelsen av Battlefield Hardline fra 21. oktober 2014 til 17. mars 2015. Dette var fordi EA ville implementere noen forandringer foreslått i tilbakemeldingene fra spillere som spilte betaversjonen av spillet.
Premium-versjonen av spillet ble annonsert 2. mars 2015. Spillere som kjøper Premium-versjonen får flere ting i spillet, for det meste kosmetiske ting. Samme dag ble de kommende utvidelsespakkene annonsert, kalt Criminal Activity, Robbery, Getaway og Betrayal. Premium-spillere fikk tilgang til disse utvidelsespakkene to uke før alle andre spillere, på samme måte som i Battlefield 4. Fire nye baner og flere nye kjøretøy ble sluppet ut med Criminal Activity utvidelsespakken. En ny spillmodus kalt «Bounty Hunter» ble også sluppet ut. Utvidelsespakken ble sluppet ut juni 2015. Den andre utvidelsespakken, Robbery, introduserer nye spillmoduser og våpen. Den ble sluppet ut i september 2015.
Afrikas röst
Afrikas röst er en svensk litterær pris som ble innstiftet i 1998, på initiativ fra Ordfront, i forbindelse med Henning Mankells 50-årsdag. Prisen er på SEK 100 000 og har som formål å fremme afrikansk litteratur i Sverige.
Battlefield Hardline
Anmeldelser
Battlefield Hardline fikk generelt blandet mottagelse fra kritikere. GameRankings og Metacritic ga Xbox One-versjonen av spillet 75,00 % basert på 18 anmeldelser og 71 poeng av 100 mulige basert på 27 anmeldelser. Microsoft Windows-versjonen fikk 73,88 % basert på 16 anmeldelser og 71 poeng av 100 mulige basert på 31 anmeldelser, mens PlayStation 4-versjonen fikk 73,16 % basert på 38 anmeldelser og 73 poeng av 100 mulige basert på 46 anmeldelser.
Cristy Nurse
Cristy Nurse (født 5. desember 1986) er en canadisk roer.
Battlefield Hardline
Salg
Forhandlerversjonen av Battlefield Hardline nådde toppen av listen over mest solgte programvare i Storbritannia i løpet av den første uken det ble sluppet ut. Det ble også det bestselgende spillet i Storbritannia i 2015. Ifølge NPD Group var spillet det bestselgende spillet i mars 2015 i USA.
Fagpressenytt
Fagpressenytt er medlemsbladet til Den Norske Fagpresses Forening. Bladet dekker deler av mediebransjen som omhandler fagpresse, ansatte, nye fagblader, tidsskrifter og lignende.
Ansvarlig redaktør per november 2008 er Berit Nyman.
Venezia-mysteriet
Venezia-mysteriet er en barnebok på bokmål av Bjørn Sortland som kom ut på Aschehoug forlag i 2000. Boka er den første i serien Kunstdetektivene.
Hessisk
Hessisk er en rhinfrankisk dialektgruppe innenfor det høytyske språkområdet, som tradisjonelt tales i deler av delstaten Hessen, herunder i storbyen Frankfurt og omegn. Den er nært beslektet med de pfalziske og lothringske dialektgruppene som tales helt vest i Tyskland og i Lorraine (Lothringen) i dagens Frankrike.
Alf Pettersen
Alf Olai Pettersen (født 1. november 1899, død 19. desember 1977) var en norsk modellsnekker, fagforeningsmann og politiker, hjemmehørende i Norges Kommunistiske Parti. Pettersen var ordfører i Laksevåg ved Bergen, der NKP hadde sterkt fotfeste. Ved valget i 1937 hadde partiet 1,6 prosent oppslutning på landsbasis, men hele 25,1 prosent i Pettersens kommune.
Han var tillitsmann i Jern- og Metallarbeiderforbundet. Under krigen var Pettersen en av fagforeningslederne som satt i den illegale ledelsen for fagbevegelsen i Bergen, sammen med blant andre Karl M. Johannesen. Pettersen ble arrestert 16. februar 1943. Fra Bergen ble han 6. mars overført til Ulven fangeleir, deretter 7. oktober til Espeland. 14. september 1944 ble han sendt videre til Grini, hvor han ble sittende til krigen sluttet.
Pettersen var gift med NKP-politikeren og redaktøren Johanna Bugge Olsen.
Marina Pantić
Marina Pantić (født 26. oktober 1988 i Šabac) er en serbisk håndballmålvakt, som spiller for den franske klubben og det serbiske landslaget.
Hun fikk sin mesterskapsdebut under Håndball-EM 2018.
Copris lunaris
Copris lunaris er en svart bille som hører til familien skarabider (Scarabaeidae) i gruppen skarabider (Scarabaeoidea). Arten, som lever av kumøkk, kan minne om en liten neshornbille, men er mindre, mer tettbygd og hvelvet, og dekkvingene har tydelige lengdestriper. Det er publisert et funn av arten fra Sør-Østlandet, men dette er tvilsomt og arten blir i dag ikke regnet som en norsk bille.
Utseende
En ganske stor (16-24 millimeter), kraftig, blankt svart gjødselbille. Arten minner overflatisk om en tordivel, men hannen kjennes lett på at den har et langt, krumt horn i pannen, beina er også noe spinklere enn hos tordivler. Hodet er bredt og spadeformet med små fasettøyne, antennene ganske korte. Pronotum er kraftig uthulet foran, i det minste hos hannen. De hvelvede dekkvingene har dype lengdestriper.
Levevis
Denne billen finnes helst i tilknytning til kumøkk. Den graver dype sjakter under en kuruke og graver ned store mengder møkk som de legger egg på. Hannen graver gangene, hunnen arbeider møkka til glatte kuler som hun legger egg på. Hun passer disse i rundt fire måneder mens larvene utvikler seg. De voksne billene ses helst vår og høst.
Utbredelse
Arten er utbredt i det meste av Europa, unntatt den nordøstligste delen.
Kritisk rettsvitenskap
Kritisk rettsvitenskap (engelsk: Critical legal studies) er en strømning innen rettsvitenskapelig forskning som bruker metoder som tilsvarer kritisk teori (Frankfurtskolen) innen samfunnsvitenskap.
Kritisk rettsvitenskap har røtter bl.a. i amerikansk rettsrealisme, men oppstod som en egen retning sent på 1970-tallet, påvirket av den svarte borgerrettsbevegelsen, kvinnebevegelsen og antikrigsbevegelsen på 1960- og 1970-tallet. En kritisk holdning til amerikansk politikk utviklet seg til en kritisk holdning til den dominerende rettsideologien i vesten.
Antje von Seydlitz-Kurzbach
Antje von Seydlitz-Kurzbach (født 16. september 1990) er en canadisk roer.
Hun representerte Canada under Sommer-OL 2016 i Rio de Janeiro, der hun ble nummer 5 i åtter.
EM i luftvåpen 2013
EM luftvåpen 2013 (europamesterskapet i skyting) ble arrangert i Odense i Danmark i 2013.
Bryting under Sommer-OL 2020 – Asiatisk kvalifisering
Bryting under Sommer-OL 2020 – Asiatisk kvalifisering fant sted i april 2021 i Almaty i Kasakhstan.
Bogen (Tromsø)
Bogen er ei bygd i Tromsø kommune. Den ligger på Kvaløya, ved Bogbukta på sørsida av ytre Kattfjorden. Sammen med nabogrendene Sandneshamn og Oldervik danner Bogen grunnkretsen Sandneshamn, som hadde 75 innbyggere i 2015.
Fylkesvei 862 passerer gjennom bygda. Det er 11 kilometer kjørelengde til tettstedet Sommarøy, og til Tromsø sentrum er det rundt 45 km.
Kursja 2-brannen 1936
Kursja 2-brannen 1936 er trolig Russlands mest dødbringende skogbrann noensinne (men ikke nødvendigvis den største). Den utviklet seg til en ildstorm og krevde ca. 1200 menneskeliv da den 3. august 1936 utslettet byen Kursja 2 i det sentrale Mensjora, Rjazan oblast sørøst for Moskva. Brannen skjedde under det totalitære Stalin-regimet og er lite kjent, iallfall i Vesten. Den kan ha minnet om Peshtigo-brannen og Hinckley-brannen 1894 i USA. Som dem skyldtes den antagelig en kombinasjon av langvarig tørke, sterk vind (formodentlig sørlig, da ildstormen beveget seg nordover) og store mengder tørt hogstavfall. Som Peshtigo i 1871 var Kursja 2 i 1936 en ny by (grunnlagt etter oktoberrevolusjonen) i et skogsområde, dominert av tømmerhoggere og jernbanebyggere.
Mislykket evakuering med tog
Ved en rekke skogbranner (f.eks. Hinckley-brannen 1894) har en klart å redde hundrevis av mennesker med tog. Kursja 2-brannen hører ikke til dem.
Fra Kursja 2 gikk en smalsporet sidebane til det russiske hovednettet, som var og er bredsporet. Natt til 3. august ankom et tomt tog, og innbyggerne ble tilbudt evakuering av kvinner og barn. Avgangen ble imidlertid forsinket fordi speditørene krevde at en først skulle laste en del tømmer. Dette førte også til at toget ikke hadde plass til alle, selv om folk plasserte seg oppå koblingene, i tømmervognene og på lokomotivet (etter en annen versjon ble få eller ingen evakuert med dette toget). Den tunge lasten må også ha medført at toget brukte lengre tid på å komme opp i fart. Hundrevis av panikkslagne mennesker ble stående igjen på stasjonen. Toget ble satt i gang og nådde frem til en kanal nord for byen. Broen over kanalen stod imidlertid i full fyr, og toget ble satt i brann. Alle passasjerene skal ha omkommet, og bare 20 av byens befolkning skal ha overlevd katastrofen – i en dam, i brønner, i kanalen, eller på en skogbar ås.
Etter brannen
Ved den nedbrente lokstallen finnes en massegrav. Kursja 2 ble gjenreist, i mindre målestokk. Under andre verdenskrig brøt tyskerne inn i Sovjet og okkuperte de vestlige deler av Russland. Under slaget om Moskva nærmet de seg Rjazan oblast inntil de ble slått tilbake i desember 1941. Kort etter krigen ble Kursja 2 avfolket, og jernbanen dit nedlagt.
Karl Johan-kvartalet
Karl Johan-kvartalet er et kvartal i Oslo sentrum, avgrensa av Karl Johans gate, Rosenkrantz' gate, Kristian IVs gate og Universitetsgata. Betegnelsen benyttes særlig om bygningene langs Karl Johan med front mot Eidsvolls plass. Kvartalets historie går tilbake til rundt 1840, da de første boligene blei bygd her. Etter hvert overtok forretninger, restauranter og kulturetablissementer, og i dag er det kjøpesenteret Paleet og Det Norske Teatrets bygg som preger kvartalet. I lange perioder har byggestilen og stadig nye planer for kvartalet vært et hett debatt-tema både blant lekfolk og blant arkitekter, planleggere og politikere.
Omfang
Karl Johan-kvartalet omfatter følgende adresser:
I nabokvartalene ligger blant annet parkanlegget Eidsvolls plass (Spikersuppa), Universitetsbygningene, Grand Hotel og Hotel Bristol.
Kvartalet måler omtrent 160 × 140 meter, altså drøyt 22,000 kvadratmeter på bakkeplan.
Kvartalets bygninger
Beskrivelsen nedafor er i rekkefølge fra Karl Johans gate 33 og rundt kvartalet.
Til Karl Johans gate
Se også historieavsnitta lenger ned i artikkelen for mer omtale av disse gårdene.
'''Nr. 33:''' Magnus-gården (etter byggherren kolonialkjøpmann Christian Semb Magnus), 1899, arkitekt Ove Ekman. Kjøpmann Magnus hadde kolonial- og vinforretning her og i ei tidligere trebygning på stedet. I denne var også Søstrene Larsens Privathotell. Dette er næringer som også i nyere tid har prega bygget, hovedsakelig gjennom Oluf Lorentzens kolonialforretning og Hotell Karl Johan (som het Hotel Nobel fra 1904 til 1995). Winge Reisebureau holdt til her fra starten i 1936.
Hefty
Hefty er et varemerke for husholdningsprodukter slik som avfallsposer og avfallsbøtter, éngangsservise, fryseposer, styrofoambeholdere og plastbokser.
Hefty var opprinnelig et Mobil-produkt, men har vært eiet av Reynolds Consumer Products, Inc. siden 2010.
Karl Johan-kvartalet
Til Karl Johans gate
'''Nr. 35:''' Seinklassisistisk gård i tre etasjer fra 1867, arkitekt Jacob Nordan. Hotell Belvedere holdt lenge til her. Nå servering i første etasje (T.G.I. Friday’s). Bakgården har romma diorama-lokaler, Blomqvist Kunsthandel og fra 1915 kinoen Victoria Teater. Kinoen, som i mange år også husa billettsalget Kinosentralen, blei nedlagt i 1983, og lokalene er seinere benytta som teater og kabaretscene. Fra 2008 holder Nasjonal jazzscene til her. Både Bennetts Reisebureau (fra 1897 til 1983) og seinere konkurrenten Winge har hatt kontorer her.
'''Nr. 37:''' Thorvald Meyers boligpalé, 1867, arkitekt Wilhelm von Hanno. Etter Meyers død blei bygninga overtatt av Oslo Handelsstands Forening. Under andre verdenskrig var restauranten Deutsches Haus her, og seinere har det vært flere serveringssteder i bygget, for tida en tilhørende Egon-kjeden. På 1980-tallet var det planer om å etablere Norsk Handelsmuseum og Norsk Reklamemuseum i gården. Bygget er i tre etasjer, men likevel noe høyere enn den fire etasjers naboen. Stilen er tidlig nyrenessanse. Bakbygget, som blant annet inneholdt Handelsstandens festsal, blei revet i samband med endringene på 1980-tallet.
'''Nr. 39:''' Seinklassisistisk fasade i pussa tegl fra 1844, arkitekt Thøger Binneballe. Dette var av de første bygningene i hovedstaden med fire etasjer. I bakbygninga her lå fra 1914 Carl Johan Teatret. Det var opprinnelig kino, men fra 1931 teater under ulike navn, så igjen kino fra 1952 til riving i 1982. Av forretninger i gården bør Norsk Musikkforlag nevnes.
'''Nr. 41–43:''' Fasadene (støpte betongelementer) kopiert etter et bygg fra ca 1845, arkitekt Asmus Lenschow. Seinklassistisk stil med front i pussa tegl. I bakgården til nummer 41 lå kinoen Palassteatret fra 1914 til 1982, og før det Theatre Amusant fra 1904. Kinoen var i mange år fast visningssted for Filmavisen. I en annen bakgård (41b) lå Bloms restaurant fra 1895 til riving i 1982. H. Aschehougs bokhandel lå i nummer 43 fra 1872 til den i 1928 blei overtatt av Johan Grundt Tanum. Tanums bokhandel holder fortsatt til i bygget.
'''Nr. 37–43:''' Kjøpesenteret Paleet, åpna 1990 i nybygg bak fasadene, arkitekt Viksjøs arkitektkontor. Tre glassoverbygde gårdsrom og kontorblokk i åtte etasjer.
'''Nr. 45:''' Groschgården (etter Christian Grosch, som eide gården som stod her tidligere), 1897, arkitekt Bernhard Steckmest. Av etablissementer som har holdt til her er Hotel Westminister, Nils Hauffs bokhandel (kjent for å ha satt opp skiltet «Stengt på grunn av glede» ved andre verdenskrigs slutt), plate- og noteforretningen Musikkhuset, isbaren Studenten og Hard Rock Cafe.
Til Universitetsgata
Nr. 26: Forsamlingshus fra 1871, arkitekt Emil Victor Langlet, oppført for Det Norske Studentersamfund. Festsalen var ferdig allerede til Universitets 50-årsjubileum i 1861. Opprinnelig to etasjer på høy kjeller. Fra 1879 til 1894 holdt Deichmanske bibliotek til i loftetasjen. I 1889 hadde Edvard Munch utstilling i gården, noe som regnes som norsk kunsthistories første separatutstilling. Studentersamfundet solgte bygget i 1918, og det blei året etter påbygd til tre etasjer pluss en ekstra etasje bak mansardtaket; arkitektene August Nielsen og Harald Sund. Fra 1921 til 1925 holdt teateret Mayol til i bygninga, og Per Aabel hadde sin debut her i 1921. Kirsten Flagstad hadde også ei rekke strålende opptredener på scenen i nummer 26. I nyere tid har tallrike private teaterselskaper benytta huset, og det går fra 1990 under betegnelsen Dizzie Showteater. Her har også opp gjennom åra vært mange kjente serveringssteder, blant annet Humlen/Humla, Ribo, Studio 26, Down Town, Chez Bendriss, Barock, Last Train – og under andre verdenskrig – den tyskdrevne Löwenbräu.
'''Nr. 22–24:''' 1862, arkitekt/byggmester Hans Hansen Kaas. Treetasjers gårder i seinklassistisk stil med strengt symmetrisk oppbygning. Opprinnelig boliger, men utover på 1900-tallet forretninger og kontorer. Edvard Munch hadde atelier her på slutten av 1890-åra. Nå bokhandel (Norli) i første og andre etasje.
Til Kristian IVs gate
'''Nr. 12:''' Tre etasjers bygning, 1865, arkitekt/byggmester Hans Kaas. På 2000-tallet serveringssteder som Galleriet, Sirkus, Kharma og Icebar.
'''Nr. 4–10:''' Det Norske Teatret, innvia 1985, 4B Arkitekter. Tidligere blant annet Eventyrgården (også kalt «Jernhuset») (nr. 8–10), 1873, arkitekt Heinrich Ernst Schirmer. Her holdt blant annet Christiania Tekniske Skole (1873–89), Deichmanske bibliotek (1894–1933) og Mekaniske Verksteders Landsforening (fra 1933) til. I nummer 6 holdt Christiania Turnforening til 1857–1901.
Til Rosenkrantz' gate
'''Nr. 7:''' Håndverkeren, 1847, arkitekt Johan Henrik Nebelong, pusset tegl med stiltrekk av florentinsk renessanse. Fløyen mot Kristian IVs gate blei tilføyd i 1905, og huset blei påbygd fra tre til fem etasjer i 1919. Det blei opprinnelig oppført for Nissens Latin- og Realskole, som holdt til her til sist på 1860-tallet. I 1882 blei det overtatt av Christiania Haandværks- og Industriforening. Flere skoler har holdt til her, blant annet Oslo handelsgymnasium og Den militære Høiskole. Videre har ei rekke næringsforeninger hatt sine kontorer her, for eksempel Norsk Arbeidsgiverforening. I dag har diverse håndverkerforeninger og Polyteknisk forening tilhold i bygget. Det er dessuten konferansesenter, med saler dekorert av Per Krohg og Alf Rolfsen. I første etasje holder restauranten Håndverkeren til.
'''Nr. 9:''' Et nyere kontorbygg som har forbindelse med Det Norske Teatrets bygg. Her holder den private legevakta Oslo Akutten til.
'''Nr. 11:''' Ei femetasjers eldre bygning. Siemens hadde sitt norske hovedkontor her fra 1898 til 1969. Fra rundt 1987 har det vært en lang rad utesteder i bygget, blant annet diskotekene Kreml og Snorre og jazzpuben Original Nilsen. Den siste stengte i 2006, hvoretter det har vært polutsalg i første etasje. Utestedet HeadOn lå i kjelleren fra 1992 til 2002. Oppover i etasjene er det kontorer samt lesesaler for Universitetet.
Indre gårder
I tillegg til at det har vært bakbygninger i de opprinnelige gårdene, var det tidligere regulert tomter langs den planlagte tverrgata gjennom kvartalet (Tordenskiolds gates forlengelse). Disse hadde adresser Karl Johans gate 39b og 43b, Kristian IVs gate 8b og Rosenkrantz' gate 9b. På disse tomtene var det i all hovedsak bruksbygninger, ikke boliger. Kristian IVs gate 8b hadde et større verksted for rørlegger C. Blunck, mens Rosenkrantz' gate 9b hadde en toetasjers stall for opptil 52 hester, bygd for dyrlege Nyquist i 1892 (arkitekt Harald Olsen).
Områdets tidlige historie
I 1826 blei det oppnevnt en egen komite for dette prosjektet med slottsarkitekt Hans Ditlev Linstow som sakkyndig. Komiteen vurderte flere alternativer, blant annet ei skrågate mot Akerselva og over til Gamlebyen. En endte imidlertid opp med ei gate i akse med Slottets midtparti. 28. oktober 1836 godkjente Stortinget planen, og året etter kom arbeidet i gang med det som den første tida hadde navna Drammensveien og Slotsveien. I 1852, åtte år etter kongens død, fikk den så navnet Carl Johans Gade.
I 1838 presenterte Linstow et storslagent forslag til utbygging av området. Det vi i dag kjenner som Abelhaugen og Nisseberget, skulle nivelleres bort, og ny bebyggelse skulle anlegges langt opp mot Slottet. Rundt den da tenkte slottsplassen skulle det reises ei rekke offentlige bygg: Universitetet, Stortinget, Høyesterett, et kunstmuseum og en teknisk skole. Lenger nedover gata tenkte Linstow seg boliger for byens øvre sjikt.
Linstows plan omfatta også kvartala nord for Karl Johans gate, og i denne inngikk ei diagonal gate i rett linje fra Slottet til Hammersborg. Planen hadde forbilder i barokkens storstilte slotts- og parkanlegg med den eneveldige kongens residens i sentrum og gater strålende ut i alle retninger, slik at slottet demonstrativt beherska omgivelsene. Men i første omgang var det bare den korte strekninga fra Slottsparken til Pilestredet som under navnet Ny Slotsgade blei stukket ut i 1841 over den store Ruuseløkken og løkka Vendom, som allerede var innkjøpt av staten i forbindelse med slottsanlegget. Strekninga videre nord for Pilestredet måtte vente – der var grunnen privat. Diagonalgata var tenkt å ende i et fondmotiv på Hammersborg, kanskje ei kirke.